**ПРОТОКОЛ**

**№ 16 / 20.10.2023 г.**

Днес, **20.10.2023 г., в гр. Белослав,** се проведе заседание на ОИК - Белослав. От общо 11 члена **присъстват**: Йоанна Валентинова Йовева, Росица Димитрова Николова, Севинч Неджибова Исмаилова, Галя Кирилова Великова, Малтина Пламенова Костадинова, Надя Савова Димитрова, Христина Иванова Янакиева

**Отсъстват:** Теодора Стоянова Петрова, Дияна Колева Георгиева, Пламен Петров Витанов и Дани Киров Данев

Председателят на комисията откри заседанието, а Секретарят на комисията – Галя Великова, установи, че присъстват необходимия брой членове, за да е налице кворум. Председателят запозна всички присъстващи с проект на дневен ред:

1. Разглеждане на сигнал с вх. № 65/20.10.2023г. до ОИК, подаден от Светлин Минов чрез общинска администрация – Белослав за неправилно поставени агитационни материали, заведен под № 1 в електронния публичен регистър на жалбите и сигналите, подадени до ОИК Белослав.

Председателят подложи на гласуване дневния ред и същия бе приет единодушно **със 7 седем гласа „ЗА".**

**По точка 1** **от дневния ред:**

ОТНОСНО: Разглеждане на сигнал с вх. № 65/20.10.2023г. до ОИК, подаден от Светлин Минов чрез общинска администрация – Белослав за неправилно поставени агитационни материали, заведен под № 1 в електронния публичен регистър на жалбите и сигналите, подадени до ОИК Белослав.

     В ОИК Белослав е постъпило писмо от Кмета на община Белослав с наш вх.№ 65/20.10.2023г., заведено под № 1 в електронния публичен регистър на жалбите и сигналите, подадени до ОИК Белослав, с което препращат сигнал за неправилно поставени агитационни материали по автобусни спирки – „Централна автобусна спирка“ и спирка „Младост“ в гр. Белослав, община Белослав, с приложен снимков материал – 3 бр.

Съгласно Заповед № 623/21.09.2023 год. на Кмета на община Белослав са определени следните места, на които партиите, коалициите от партии, местни коалиции и инициативни комитети могат да поставят агитационни материали. За град Белослав местата са следните:

* Таблото до централния площад;
* Таблото до автобусна спирка в кв. „Младост“;
* Пенсионерски клуб „Еверест“ на ул. „Стара планина“ № 48;
* Пенсионерски клуб в кв. „Изгрев“;
* Пенсионерски клуб в кв. „Димитър Ватев“;
* Пенсионерски клуб на ул. „Гебедже“ № 8;
* Пенсионерски клуб в кв. „Акации“;
* Сгради, огради и витрини само с разрешение на собственика или управителя на имота.

      След депозиране на сигнала, Общинска избирателна комисия – Белослав извърши проверка, при която констатира следното: Изпратените представители на ОИК: Йоанна Йовева – председател на ОИК – Белослав, Севинч Исмаилова – зам. Председател на ОИК - Белослав и Христина Янакиева – член на ОИК Белослав, констатираха, че действително на посочените в сигнала места: по двете автобусни спирки в град Белослав – „Централна автобусна спирка“ и спирка в кв. „Младост“, има поставени предизборни агитационни материали тип „плакати“ на партия ВЪЗРАЖДАНЕ, в нарушение на Заповед № 623/21.09.2023г., издадена от Кмета на община Белослав, с която са определени местата за поставяне на агитационни материали на територията на Община Белослав. За извършената проверка е съставен констативен протокол.

Съгласно чл.183, ал.3 от ИК *„Агитационните материали се поставят на определени от кмета места, а на сгради, огради и витрини – с разрешение на собственика или управителя на имот“.* Разположението на агитационните материали е извън определените места по реда на чл.183, ал.3 от ИК.

Сигналът е основателен.

     С оглед на горе изложеното на основание чл.87, ал.1, т.1 и т.22, чл. 183, ал. 3 от ИК, във връзка с чл. 186, ал. 1 от ИК, ОИК Белослав

**РЕШИ:**

1. Кметът на Община Белослав следва да упражни правомощията си по чл. 186, ал. 1 от ИК и незабавно да премахне предизборни агитационни материали тип „плакати“ на кандидат за кмет на община предложен от партия ВЪЗРАЖДАНЕ, поставени извън определените в Заповед № 623/21.09.2023г. места, а именно по „Централна автобусна спирка“ и спирка в кв. „Младост“ в гр. Белослав.
2. Копие от решението да се връчи на Кмета на община Белослав за изпълнение.
3. ОИК – Белослав да уведоми партия ВЪЗРАЖДАНЕ за предприетите мерки.

**Поради изчерпване на дневния ред заседанието приключи в 17:20ч.**

**ПРЕДСЕДАТЕЛ:…………….….**

 **/Йоанна Йовева /**

**СЕКРЕТАР: ……………………..**

 **/Галя Великова/**